《得须公栖贤寺信》
明代·释今岩

卜得岩居好，耕耘停楚空。书传千里外，事在一山中。

守夏暮云白，绽衣秋叶红。还闻岳僧说，近略把诗攻。

作者简介：今岩，字山品。番禺人。俗姓李。明桂王永历元年（一六四七）从天然禅师脱白，居雷峰。十二年（一六五五）度岭，游天台，住灵隐，遍参诸方。礼继起禅师，嗣临济宗。事见《海云禅藻集》卷二。